আর্জেন্টিনা-ইন্দোনেশিয়া সম্পর্ক
ইন্দোনেশিয়ায় নিযুক্ত আর্জেন্টিনার রাষ্ট্রদূত হাভিয়ের সানজ ডি আরকুইজা এর মতে, ফকল্যান্ডস দ্বীপপুঞ্জের স্বাধীনতা দ্বন্দ্বের সময়, ইন্দোনেশিয়া সত্যিকারের বন্ধু রাষ্ট্রের মত আর্জেন্টিনার পাশে থেকেছে। ইন্দোনেশিয়ার রাজধানী জাকার্তায় আর্জেন্টিনার স্থায়ী দূতাবাস রয়েছে। অপরদিকে আর্জেন্টিনার রাজধানী বুয়েনোস আইরেসে ইন্দোনেশিয়ার স্থায়ী দূতাবাস রয়েছে। আন্তর্জাতিক পর্যায়ে উভয় দেশের নীতিই প্রায় সমান এবং তারা নীতিগতভাবে আদর্শিক অবস্থানে থেকে বিভিন্ন ফোরামের সিদ্ধান্তে অংশগ্রহণ করে। এর পাশাপাশি বিভিন্ন আন্তর্জাতিক ফোরামে বিভিন্ন উন্নয়নশীল দেশের স্বার্থরক্ষার ক্ষেত্রে এই দুই দেশের নীতিও একই।
ইন্দোনেশিয়া–কাতার সম্পর্ক
তেল ও প্রাকৃতিক গ্যাসের সম্ভারের কারণে কাতার পৃথিবীর ধনী দেশগুলোর মধ্যে একটি। ইন্দোনেশিয় রাষ্ট্রপতি সুশিলো ব্যাম্বাং ইউধন্য দোহায় ২০০৬ সালে প্রথম সফর করেন। এ সফরের মুখ্য উদ্দেশ্য ছিল ইন্দোনেশিয়ায় কাতারের বিনিয়োগ আকৃষ্ট করা। কাতারের আমির শেখ হামাদ বিন খলিফা আল-থানি ২০০৯ সালে জাকার্তায় সফর করেন। ২০০১ সালের ডিসেম্বরে অনুষ্ঠিত বালি ডেমোক্রেসি ফোরাম চলাকালীন কাতারের প্রধানমন্ত্রী হামাদ বিন জসিম বিন জাবের আল থানি আবারও ইউধন্যর সাথে সাক্ষাৎ করেন।